พายุไต้ฝุ่นเบส (พ.ศ. 2525)

**พายุไต้ฝุ่นเบส** () เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2525 และเป็นพายุที่มีความรุนแรง ร้ายแรง และสร้างความเสียหายอย่างหนัก ซึ่งถือเป็นพายุที่ทำให้มีผู้เสียชีวิตมากที่สุดในประเทศญี่ปุ่นนับตั้งแต่พายุไต้ฝุ่นทิปในปี พ.ศ. 2522 พายุไต้ฝุ่นเบสเป็นพายุดีเปรสชันเขตร้อนลูกที่ 12, พายุโซนร้อนลูกที่ 10 และพายุไต้ฝุ่นลูกที่ 6 ในฤดูพายุไต้ฝุ่นแปซิฟิก พ.ศ. 2525 ก่อตัวขึ้นจากหย่อมความกดอากาศต่ำเมื่อวันที่ 21 กรกฎาคม พ.ศ. 2525 อยู่บริเวณใกล้กับหมู่เกาะมาร์แชลล์ หลังจากนั้นพายุได้เคลื่อนตัวไปทางทิศตะวันตกเฉียงเหนือ พายุได้ทวีกำลังแรงขึ้นจนกลายเป็นพายุโซนร้อนเมื่อวันที่ 23 กรกฎาคม และกลายเป็นพายุไต้ฝุ่นในวันที่ 24 กรกฎาคม หลังจากนั้นพายุก็ได้เคลื่อนตัวแปรเปลี่ยนทิศไปทางทิศตะวันตกเฉียงใต้เป็นระยะสั้น ๆ ก่อนเคลื่อนตัววกกลับไปทางทิศเหนืออีกครั้ง พร้อมกับเข้าสู่ช่วงการทวีกำลังแรงขึ้นอย่างรวดเร็วเมื่อช่วงค่ำของวันที่ 28 กรกฎาคม พายุไต้ฝุ่นมรกตมีกำลังแรงสูงสุดด้วยความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) และด้วยความเร็วลมสูงสุด 10 นาทีที่ 230 กิโลเมตรต่อชั่วโมง (145 ไมล์ต่อชั่วโมง) ความกดอากาศที่ 900 เฮกโตปาสกาล (มิลลิบาร์ 26.58 นิ้วของปรอท) ในวันที่ 29 กรกฎาคม หลังจากนั้นพายุได้เคลื่อนตัวเข้าสู่บริเวณที่มีสภาพแวดล้อมไม่เอื้ออำนวยมากขึ้น จึงเริ่มอ่อนกำลังลงจนกลายเป็นพายุโซนร้อนในวันที่ 1 สิงหาคม ก่อนที่พายุจะเคลื่อนตัวขึ้นฝั่งทางตะวันออกเฉียงใต้ของประเทศญี่ปุ่น หลังจากนั้นพายุก็รวมตัวกับหย่อมความกดอากาศต่ำอยู่บริเวณทะเลญี่ปุ่นในวันที่ 2 สิงหาคม นอกจากนี้ ยังเป็นพายุหมุนเขตร้อนที่รุนแรงที่สุดในโลกผูกกับพายุไต้ฝุ่นแม็คในปี พ.ศ. 2525 อีกด้วย

พายุไต้ฝุ่นเบสได้เคลื่อนตัวผ่านพื้นที่ยาวกว่าประมาณ 400 กิโลเมตร (248 ไมล์) ซึ่งรวมถึงพื้นที่ที่มีประชากรหนาแน่นมากที่สุดของประเทศญี่ปุ่น ส่งผลให้เกิดความเสียหายอย่างมหาศาลโดยมูลค่าความเสียหายรวมทั้งหมดอยู่ที่ประมาณ 591.6 พันล้านเยน (2.38 พันล้านดอลลาร์สหรัฐ) มีผู้เสียชีวิตทั้งสิ้น 95 ราย และมีผู้ได้รับบาดเจ็บอีกประมาณ 119 ราย ภัยพิบัติที่รุนแรงที่สุด คือ ดินโคลนถล่มในหลายพื้นที่ของประเทศญี่ปุ่น ซึ่งคร่าชีวิตประชาชนถึง 4 ราย โดยในจำนวนนี้มี 2 ราย ที่ถูกฝังทั้งเป็น นอกจากนี้ ยังมีเหตุดินถล่มหลายจุดที่ส่งผลให้มีผู้ติดอยู่ประมาณ 2,000 คน ซึ่งรวมถึงเด็กนักเรียนกว่า 1,500 คน จากภัยพิบัติดังกล่าว บ้านเรือนประมาณ 43 หลัง ได้รับความเสียหายอย่างหนัก และบ้านเรือนอีกประมาณกว่า 17,000 หลัง ได้ถูกน้ำท่วม ถนนอย่างน้อยประมาณ 59 สาย ไม่สามารถใช้งานได้ สะพานอีกประมาณ 42 แห่ง ได้รับความเสียหาย และเกิดเหตุดินถล่มถึง 785 จุด เส้นทางรถไฟประมาณ 15 สาย ต้องหยุดให้บริการ เนื่องจากฝนที่ตกอย่างหนัก

พื้นที่เกษตรกรรมได้รับผลกระทบมากเช่นกันโดยมีพื้นที่เพาะปลูกประมาณ 2,857 เอเคอร์ ได้ถูกน้ำท่วม สะพานอีกประมาณ 101 แห่ง ได้รับความเสียหาย และมีจุดที่ถนนได้รับความเสียหายมากกว่าประมาณ 1,000 แห่ง ทั่วประเทศ นอกจากนี้ ยังมีเรืออย่างน้อย 2 ลำ ที่จมลงกลางทะเล และประชาชนประมาณกว่า 25,000 คน ต้องอพยพออกจากพื้นที่เป็นการชั่วคราว หลังจากพายุเคลื่อนตัวผ่านไปเจ้าหน้าที่ตำรวจ และนักดับเพลิงประมาณกว่า 2,100 คน ได้เร่งเข้าเคลียร์พื้นที่ และช่วยเหลือผู้ประสบภัยตามจุดต่าง ๆ

## ประวัติทางอุตุนิยมวิทยา

left|thumb|ภาพเคลื่อนไหวจากดาวเทียมของพายุไต้ฝุ่นเบส
ประวัติทางอุตุนิยมวิทยาของพายุไต้ฝุ่นเบส
***วันที่ 20 กรกฎาคม** มรสุมทางทิศตะวันตกเฉียงใต้ที่หยั่งรากแน่นบริเวณทางตอนใต้ของกวมได้ทำให้เกิดหย่อมความกดอากาศต่ำ 3 ลูก อยู่ใกล้กันโดยในจำนวนนี้ หย่อมความกดอากาศต่ำที่อยู่ทางทิศตะวันตกสุดได้สลายตัวไปในเวลาต่อมา แต่หย่อมความกดอากาศต่ำอีก 2 ลูก ที่เหลือยังคงพัฒนาอย่างต่อเนื่อง ซึ่งหนึ่งในนั้นได้กลายเป็นพายุไต้ฝุ่นเบสในเวลาต่อมา
***วันที่ 21 กรกฎาคม** ศูนย์เตือนไต้ฝุ่นร่วม (JTWC) ได้ออกประกาศการแจ้งเตือนการก่อตัวของพายุหมุนเขตร้อนสำหรับหย่อมความกดอากาศต่ำที่อยู่ทางทิศตะวันออกสุด เนื่องจากแรงความกดอากาศที่ผิวทะเลได้ลดต่ำลง และเกิดกลุ่มเมฆพาความร้อนเพิ่มขึ้นใกล้กับศูนย์กลางของพายุ หลังจากนั้นไม่นานสำนักงานอุตุนิยมวิทยาญี่ปุ่น (JMA) ก็เริ่มเฝ้าระวังพายุลูกนี้อย่างใกล้ชิด 
***วันที่ 22 กรกฎาคม** ศูนย์เตือนไต้ฝุ่นร่วม (JTWC) ได้เริ่มติดตามพายุลูกนี้ หลังจากที่มีแถบฝน และพายุฝนฟ้าคะนองพัฒนาเพิ่มขึ้น โดยในเบื้องต้นศูนย์เตือนไต้ฝุ่นร่วมได้คาดการณ์ว่าพายุจะเคลื่อนตัวไปทางทิศตะวันตกเฉียงเหนือ อย่างไรก็ตาม เครื่องบินลาดตระเวนได้พบว่าศูนย์กลางลมระดับต่ำ และระดับกลางยังไม่เรียงตัวในแนวดิ่ง 
***วันที่ 23 กรกฎาคม** สำนักงานอุตุนิยมวิทยาญี่ปุ่น (JMA) และศูนย์เตือนไต้ฝุ่นร่วม (JTWC) ได้ยกระดับพายุดีเปรสชันเขตร้อนให้กลายเป็นพายุโซนร้อน และกำหนดให้ชื่อว่า **เบส** หลังจากนั้นไม่นานพายุก็เริ่มทวีกำลังแรงขึ้น สำนักงานอุตุนิยมวิทยาญี่ปุ่นได้ยกระดับจากพายุโซนร้อนให้กลายเป็นพายุโซนร้อนกำลังแรงเมื่อเวลา 13:00 น. (06:00 น. เวลาสากลเชิงพิกัด) ต่อมาเมื่อพายุเริ่มก่อตัวตาพายุอย่างชัดเจนทั้งสำนักงานอุตุนิยมวิทยาญี่ปุ่น และศูนย์เตือนไต้ฝุ่นร่วม จึงประกาศให้เป็นพายุไต้ฝุ่นอย่างเป็นทางการ 
***วันที่ 24 กรกฎาคม** พายุไต้ฝุ่นเบสเริ่มเคลื่อนตัวไปทางทิศตะวันตกเฉียงเหนือ และชะลอความเร็วลง เนื่องจากมีสันเขากึ่งเขตร้อนได้ก่อตัวขึ้นทางทิศตะวันตก
***วันที่ 25 กรกฎาคม** ศูนย์เตือนไต้ฝุ่นร่วม (JTWC) ได้คาดการณ์ว่าพายุจะเคลื่อนตัวไปทางทิศตะวันตก แต่กลับกลายเป็นว่าพายุได้เคลื่อนตัวไปทางทิศตะวันตกเฉียงใต้ เนื่องจากมีปฏิสัมพันธ์กับร่องความกดอากาศต่ำ สำนักงานอุตุนิยมวิทยาญี่ปุ่น (JMA) รายงานความเร็วลมที่ต่อเนื่องเพียง 10 นาทีที่ 130 กิโลเมตรต่อชั่วโมง (80 ไมล์ต่อชั่วโมง) และไม่นานศูนย์เตือนไต้ฝุ่นร่วมรายงานความเร็วลมที่ต่อเนื่องเพียง 1 นาทีที่ 175 กิโลเมตรต่อชั่วโมง (110 ไมล์ต่อชั่วโมง) ซึ่งเป็นพายุไต้ฝุ่นระดับ 2 ในมาตราส่วนแซฟเฟอร์–ซิมป์สัน หลังจากที่พายุเคลื่อนตัวเป็นวงโค้งเล็ก ๆ พายุไต้ฝุ่นเบสยังคงรักษากำลังแรงไว้ได้จนถึงวันรุ่งขึ้น[thumb|244x244px|พายุไต้ฝุ่นเบสกำลังเคลื่อนตัวเข้า[ประเทศฟิลิปปินส์|เกาะฮนชู ประเทศญี่ปุ่นเมื่อวันที่ 1 สิงหาคม พ.ศ. 2525]]
***วันที่ 27 กรกฎาคม** สำนักงานอุตุนิยมวิทยาญี่ปุ่น (JMA) รายงานความเร็วลมที่ต่อเนื่องเพียง 10 นาทีที่ 180 กิโลเมตรต่อชั่วโมง (110 ไมล์ต่อชั่วโมง) หลังจากนั้นพายุก็ได้เคลื่อนตัวไปทางทิศตะวันตกเฉียงเหนือ และยังคงทวีกำลังแรงขึ้นอย่างช้า ๆ 
***วันที่ 28 กรกฎาคม** พายุไต้ฝุ่นเบสได้เคลื่อนตัวไปทางทิศตะวันตกเฉียงเหนือตามแนวขอบตะวันตกเฉียงใต้ของสันเขากึ่งเขตร้อน และสำนักงานอุตุนิยมวิทยาญี่ปุ่น (JMA) รายงานความเร็วลมที่ต่อเนื่องเพียง 10 นาทีที่ 185 กิโลเมตรต่อชั่วโมง (115 ไมล์ต่อชั่วโมง) ในช่วงบ่าย หลังจากนั้นไม่นานพายุได้เข้าสู่ช่วงการทวีกำลังแรงขึ้นอย่างรวดเร็วโดยใช้เวลาเพียงไม่กี่ชั่วโมง
* **วันที่ 29 กรกฎาคม** สำนักงานอุตุนิยมวิทยาญี่ปุ่น (JMA) ได้ยกระดับความรุนแรงของพายุไต้ฝุ่นเบสให้กลายเป็นพายุไต้ฝุ่นรุนแรงโดยประเมินว่าพายุมีความเร็วลมสูงสุด 10 นาทีที่ 230 กิโลเมตรต่อชั่วโมง (145 ไมล์ต่อชั่วโมง) และความกดอากาศที่ 900 เฮกโตปาสกาล (มิลลิบาร์ 26.58 นิ้วของปรอท) เมื่อเวลา 07:00 น. (00:00 น. เวลาสากลเชิงพิกัด) พายุได้รักษาระดับนี้ไว้ได้ประมาณ 12 ชั่วโมง ในช่วงเช้าวันเดียวกันศูนย์เตือนไต้ฝุ่นร่วม (JTWC) ได้ประเมินว่าพายุไต้ฝุ่นเบสถึงระดับความรุนแรงสูงสุดกลายเป็นพายุซูเปอร์ไต้ฝุ่นระดับ 5 ด้วยความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) แต่ในเวลานั้นสำนักงานอุตุนิยมวิทยาญี่ปุ่นกลับเริ่มสังเกตว่าพายุเริ่มอ่อนกำลังลง ช่วงเวลานั้นพายุอยู่ห่างจากอิโอโตมาทางตะวันออกเฉียงใต้ประมาณ 460 กิโลเมตร (285 ไมล์) หลังจากนั้นพายุได้ชะลอความเร็วลงอีก และเคลื่อนตัวไปทางทิศเหนือเลียบขอบด้านใต้ของช่องว่างในสันเขากึ่งเขตร้อน แม้ว่าศูนย์เตือนไต้ฝุ่นร่วมคาดการณ์ว่าพายุจะเคลื่อนตัวไปทางทิศตะวันออกเฉียงเหนือ และเคลื่อนตัวออกทะเลทางตะวันออกของประเทศญี่ปุ่นภายใน 36 ชั่วโมง แต่สิ่งนั้นไม่เกิดขึ้น
* **วันที่ 30 กรกฎาคม** สำนักงานอุตุนิยมวิทยาญี่ปุ่น (JMA) รายงานความเร็วลมที่ต่อเนื่องเพียง 10 นาทีที่ 190 กิโลเมตรต่อชั่วโมง (120 ไมล์ต่อชั่วโมง) และศูนย์เตือนไต้ฝุ่นร่วม (JTWC) รายงานความเร็วลมที่ต่อเนื่องเพียง 1 นาทีที่ 240 กิโลเมตรต่อชั่วโมง (150 ไมล์ต่อชั่วโมง) ซึ่งเป็นพายุซูเปอร์ไต้ฝุ่นระดับ 4
* **วันที่ 31 กรกฎาคม** สำนักงานอุตุนิยมวิทยาญี่ปุ่น (JMA) รายงานความเร็วลมที่ต่อเนื่องเพียง 10 นาทีที่ 170 กิโลเมตรต่อชั่วโมง (105 ไมล์ต่อชั่วโมง) และศูนย์เตือนไต้ฝุ่นร่วม (JTWC) รายงานความเร็วลมที่ต่อเนื่องเพียง 1 นาทีที่ 195 กิโลเมตรต่อชั่วโมง (120 ไมล์ต่อชั่วโมง) พายุไต้ฝุ่นเบสยังคงอ่อนกำลังลงอย่างต่อเนื่องในขณะเร่งความเร็วเพิ่มขึ้น
* **วันที่ 1 สิงหาคม** สำนักงานอุตุนิยมวิทยาญี่ปุ่น (JMA) ได้ลดระดับพายุไต้ฝุ่นให้กลายเป็นพายุโซนร้อนกำลังแรง และต่อมาก็ได้ลดระดับลงอีกครั้งให้กลายเป็นพายุโซนร้อน พายุได้เคลื่อนตัวขึ้นฝั่งบริเวณตอนกลางของเกาะฮนชู ประเทศญี่ปุ่น หลังจากขึ้นฝั่งศูนย์เตือนไต้ฝุ่นร่วม (JTWC) รายงานว่าพายุไม่เข้าข่ายพายุไต้ฝุ่นอีกต่อไป
* **วันที่ 2 สิงหาคม** พายุได้รวมตัวกับหย่อมความกดอากาศต่ำอยู่บริเวณทะเลญี่ปุ่น และเศษซากของพายุได้สลายตัวลงในเวลาไม่นานหลังจากนั้น

## ผลกระทบ

### ประเทศญี่ปุ่น
left|thumb|241x241px|พายุไต้ฝุ่นเบสขณะมีกำลังแรงสูงสุดเมื่อวันที่ 29 กรกฎาคม พ.ศ. 2525
พายุไต้ฝุ่นเบสได้เคลื่อนตัวผ่านพื้นที่สำคัญของประเทศญี่ปุ่นเป็นระยะทางกว่าประมาณ 400 กิโลเมตร (248 ไมล์) ซึ่งครอบคลุมพื้นที่ที่มีประชากรหนาแน่นมากที่สุดของประเทศ และส่งผลให้เกิดความเสียหายใน 30 จังหวัด จากทั้งหมด 45 จังหวัด ทั่วประเทศ เพื่อเตรียมพร้อมรับมือภัยพิบัติ ทางการญี่ปุ่นได้ประกาศเตือนภัยน้ำท่วม และดินถล่ม ในพื้นที่ใกล้กับโตเกียวพร้อมทั้งประกาศแจ้งเตือนสำหรับเรือที่อยู่ในบริเวณหมู่เกาะโองาซาวาระ พื้นที่ภูเขาฮิเดกะดาเกะในจังหวัดนาระมีรายงานปริมาณน้ำฝนสะสมสูงสุดอยู่ที่ประมาณ 1,078 มิลลิเมตร (42.4 นิ้ว) ในจังหวัดมิเอะวัดได้สูงถึงประมาณ 922 มิลลิเมตร (36.2 นิ้ว) ภายใน 24 ชั่วโมง วัดปริมาณน้ำฝนสูงสุดรายชั่วโมงได้ที่ 103 มิลลิเมตร (4 นิ้ว) และมีรายงานความเร็วลมสูงสุด 10 นาทีที่ 105 กิโลเมตรต่อชั่วโมง (65 ไมล์ต่อชั่วโมง) ที่จังหวัดอิบารากิ พายุไต้ฝุ่นเบสได้รับการประเมินว่าเป็นพายุที่รุนแรงที่สุดในรอบ 23 ปี ที่เคลื่อนตัวพัดถล่มจังหวัดมิเอะส่งผลกระทบให้มีผู้เสียชีวิตในพื้นที่ดังกล่าวอย่างน้อยประมาณ 17 ราย และมีผู้สูญหาย 7 ราย ในพื้นที่อื่น ๆ ทั่วประเทศญี่ปุ่น พายุได้สร้างความเสียหายอย่างรุนแรงจากฝนตกหนัก และดินโคลนถล่ม โดยที่จังหวัดโอซากะมีผู้เสียชีวิต 4 ราย จากเหตุดินถล่ม ส่วนที่โยโกฮามะมีประชาชน 2 ราย ได้ถูกฝังทั้งเป็นโดยดินโคลน 

บริเวณภูเขาฟูจิได้เกิดเหตุโคลนถล่มหลายครั้งซ้อนกันจนทำให้ยานพาหนะจำนวนประมาณ 36 คัน ได้ถูกฝัง มีผู้เสียชีวิต 1 ราย และตำรวจได้รับบาดเจ็บ 5 คน นอกจากนี้ ยังมีผู้ประสบภัยประมาณ 2,000 คน ซึ่งรวมถึงเด็กประถมศึกษาประมาณกว่า 1,500 คน ที่เข้าร่วมกิจกรรมเข้าค่ายพักแรมที่จังหวัดนาระ มีรายงานว่าสามีภรรยาคู่หนึ่งได้เสียชีวิต และเด็กชายอีกคนหนึ่งได้รับบาดเจ็บ ส่วนในพื้นที่ทางตะวันตกของประเทศญี่ปุ่นมีผู้สูญหายอีกประมาณ 5 ราย จากฝนตกหนัก ซึ่งทำให้เกิดดินถล่มอย่างน้อย 5 จุด และรถยนต์ได้รับความเสียหายประมาณ 15 คัน บริเวณอ่าวโตเกียว เกิดคลื่นลมแรงจากพายุไต้ฝุ่นเบสได้ส่งผลให้กระจกหน้าต่างของอาคารสูง 11 ชั้น ถูกเคลือบด้วยคราบเกลือ แม้ว่าโตเกียวจะอยู่บริเวณขอบตะวันออกของพายุ แต่ลมแรงยังทำให้ต้นไม้ขนาดใหญ่หลายต้นโค่นล้มลง ประชาชนในเมืองได้รับบาดเจ็บอย่างน้อยประมาณ 5 ราย และมีรถยนต์กับรถบรรทุกจำนวนมากไม่สามารถสัญจรได้ เนื่องจากโคลนถล่ม สนามบินในหลายพื้นที่ต้องหยุดให้บริการชั่วคราว มูลค่าความเสียหายโดยรวมทั้งหมดอยู่ที่ประมาณ 591.6 พันล้านเยน (2.38 พันล้านดอลลาร์สหรัฐ) มีผู้เสียชีวิตทั้งสิ้น 95 ราย และมีผู้ได้รับบาดเจ็บอีกประมาณ 119 ราย

## ผลที่ตามมา

### ประเทศญี่ปุ่น
หลังจากพายุไต้ฝุ่นเบสได้สลายตัวลงได้มีรายงานความเสียหาย เช่น บ้านเรือนทั้งหมดประมาณ 43 หลัง ได้รับความเสียหายอย่างหนัก และมีบ้านเรือนอีกประมาณกว่า 17,000 หลัง ได้ถูกน้ำท่วม ถนนอย่างน้อยประมาณ 59 สาย ไม่สามารถใช้งานได้ สะพานอีกประมาณ 42 แห่ง ได้รับความเสียหายอย่างหนัก เหตุดินถล่มเกิดขึ้นถึง 785 จุด ทั่วประเทศ จากรายงานของหน่วยงานรถไฟของประเทศญี่ปุ่นมีเส้นทางรถไฟอย่างน้อยประมาณ 15 สาย ต้องหยุดให้บริการบางส่วน เนื่องจากฝนตกหนัก ส่งผลให้ต้องยกเลิกเที่ยวรถไฟถึง 27 ขบวน และเที่ยวอื่น ๆ ล่าช้าอีกประมาณ 211 ขบวน พื้นที่การเกษตรได้รับผลกระทบอย่างรุนแรงโดยมีพื้นที่เพาะปลูกได้ถูกน้ำท่วมประมาณกว่า 2,857 เอเคอร์ สะพานประมาณ 101 แห่ง ได้รับความเสียหาย ถนนได้รับความเสียหายอีกประมาณ 1,094 จุด ทั่วประเทศ มีเรือประมาณ 25 ลำ ได้ถูกพัดหายไป และเรืออีก 2 ลำ จมลงกลางทะเล ประชาชนประมาณกว่า 25,000 คน ต้องไร้ที่อยู่อาศัยชั่วคราว และโดยในจำนวนนี้มีมากถึง 24,702 คน ที่ต้องอพยพออกจากบ้านเรือน หลังจากพายุสลายตัวลงเจ้าหน้าที่ตำรวจ และนักดับเพลิงประมาณกว่า 2,100 คน เร่งเข้าช่วยเหลือขุดค้นหาเหยื่อที่ยังสูญหายจากใต้โคลน และซากปรักหักพัง

## การถอนออกจากรายชื่อ

หลังจากที่พายุลูกนี้ได้ก่อให้เกิดความเสียหาย และใช้ชื่อซ้ำในการตั้งชื่อพายุไต้ฝุ่นแปซิฟิก จึงทำให้ชื่อ **เบส** ถูกถอนออกจากรายชื่อพายุไต้ฝุ่นแปซิฟิกอย่างเป็นทางการในภายหลัง คณะกรรมการไต้ฝุ่นได้เลือกชื่อ **เบรนดา** เป็นชื่อแทนในรายชื่อพายุหมุนเขตร้อนเริ่มใช้ในปี พ.ศ. 2526 และถูกใช้เป็นครั้งแรกในปี พ.ศ. 2528

## ดูเพิ่ม

* ฤดูพายุไต้ฝุ่นแปซิฟิก พ.ศ. 2525
* รายชื่อของพายุเบส
* พายุหมุนเขตร้อนที่มีเส้นทางที่คล้ายกัน
** พายุไต้ฝุ่นวิภา พ.ศ. 2544 
** พายุไต้ฝุ่นหมาอ๊อน พ.ศ. 2554 
** พายุไต้ฝุ่นนันมาดอล พ.ศ. 2565 

## หมายเหตุ

## อ้างอิง

## แหล่งข้อมูลอื่น

* พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นเบส (8210)
* สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นเบส (8210)
* สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นเบส (8210)
* ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นเบส (11W)

หมวดหมู่:ฤดูพายุไต้ฝุ่นแปซิฟิก พ.ศ. 2525
หมวดหมู่:พายุหมุนเขตร้อนระดับ 5
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2525
หมวดหมู่:ประเทศญี่ปุ่นในปี พ.ศ. 2525
หมวดหมู่:บทความพายุหมุนเขตร้อน
หมวดหมู่:พายุไต้ฝุ่นในประเทศญี่ปุ่น
หมวดหมู่:ภัยพิบัติในประเทศญี่ปุ่น